钦定古今图书集成/方舆汇编/职方典/第1288卷 > 《南池瑞莲歌》顾璘
## 钦定古今图书集成/方舆汇编/职方典/第1288卷 > 《南池瑞莲歌》顾璘

峰峦叠叠连云紫，百丈长虹复东起。前贤教化洽民
苗，蛮方取次成仁里。簿书以外静无哗，闲凿南池注
清泚。对时育物种莲花，为爱莲花是君子。伊人去久
花渐湮，荒城满目尽荆榛。“漫云有说将千古，可奈无
花巳七春。河畔未逢投石女，溪边不见《浣纱人》。天香
国色归何处，空令骚人感慨频。”使君之来胡不早，城
“门朝夕为公扫。随车甘雨忽滂沱，数日花封花更好。
一朝菡萏喷芳颜，万紫千红如绘藻。气机花木得先
知，山灵料理非草草。在昔曾闻玉井莲，花开十丈藕
如船。未免文人相夸诩，怎如目击非言传。濯露笼烟
香愈远，凌风笑日色弥鲜。料因定是西王母，日向瑶
池宴众仙。”“嗟我来时岁将更，处处梅”花与雪映。那知
先有南池莲，清风果为传佳政。悔不五六七月中来，
沽浊酒、同吟咏。木天召试兆于斯，载睹金莲锡仙令。

《宋史西南峒蛮传》：“诚，徽州，唐溪峒州。宋初，杨氏居之，
号十峒首领，以其族姓散掌州峒。太平兴国四年，首
领杨蕴始来内附。五年，杨通宝始入贡，命为诚州刺
史。淳化二年，其刺史杨政岩复来贡。是岁，政岩卒，以
其子通盈继知州事。”

熙宁八年，有杨光富者，率其族姓二十三州峒归附。
诏以光富为右班殿直，昌运五人补三班奉职，晟情

授有差。独其族光僭颇负固不从命，诏湖南转运使
朱初平羁縻之。未几，亦降。乃与其子日俨请于其侧
建学舍，求名士教子孙。诏潭州长史《朴成》为徽、诚等
州教授，以光僭为皇城使、诚州刺史致仕，官为建宅，
置《飞山》一带道路巡检。《光僭》未及拜而卒，遂以赠之。
录其子六人。

元丰三年，知邵州关杞请于徽、诚、则融岭择要害地
筑城砦，以绝边患。诏湖南安抚谢景温、转运使朱初
平、判官赵扬商度以闻，景温等以为宜如杞言。乃议
诚州以沅州贯保砦为渠阳县隶之，以徽州为莳竹
县隶邵州。赵扬言：“上江、多星、铜鼓、羊镇、潭溪、上和、上
诚、天村、大田等团，并至诚州城下贸易，可渐招抚，并
乞下湖南邵州莳竹县招谕芙蓉、万驿诸团。”从之。徙
诚州治渠阳，而贯保为砦如故。上江等诸团果皆纳
土。于是增筑多星等砦，还连、徽、广西融州王口砦焉。
元祐二年，改诚州为渠阳军，罢两州兵马及守御民
丁。有杨晟台者，乘间寇文村堡，知渠阳军胡田措置
亡术蛮，结西融州蛮砦粟仁催往来两路，为民患，谓
“兵屯渠阳至万人，湖南亦增屯兵应援，三路俱惊。”朝
廷方务省事，议废堡砦、撤戍守，而以其地予蛮。乃诏
湖北转运副使李茂直招抚，又遣唐乂同措置边事
讨之。后以渠阳为诚州，命光僭之子供备库使昌达、
供备库副使杨昌等同知州事，而贯保、丰山、若水等
砦皆罢戍，择授土官，俾乂间。毁楼橹，撤官舍，护领居
民入砦。

《余良肱传》：“良肱子卞，最知名，为唐州判官，湖北安抚
司勾当机宜文字，讨叛蛮有功，知沅州。蛮杀沿边巡
检，卞设方略复平之，加奉议郎。先是，良肱为鼎州推
官，五溪蛮叛，良肱运粮境上，周知其利害，上书言：‘此
弹丸地，不足烦朝廷费，不如弃与而就抚之’。”当时是
其议，未果弃也。及蛮叛，断渠阳道振官军，不得进。卞
适使湖北帅唐义问，即授卞节制诸将，阴选死士三
千人，夜衔枚绕出贼背，伐山开道，漏未尽数刻，入渠
阳。黎明，整众出，贼大骇，尽锐来战，奋击大破之。鼓行
度险，贼七遇七散，斩首数千级，蛮遂降。寻有诏废渠
阳军为砦，尽拔居人护出之。绍圣初，治弃渠阳罪，免
归。徽宗即位，复奉议郎，管勾玉隆观。未几，复渠阳为
靖州。又论前事，免。

《宋史徽宗本纪》：“崇宁二年，始改诚州为靖州。”

《州志》：“明洪武三年，小江侯背奴叛，上命江夏侯周德
兴擒背奴等。”

四年，绥宁大寨杨叛。五年，古州八万诸蛮作乱，江阴
侯吴良同李伯昇讨之，收抚二百馀处。

十八年，上黄蛮吴面儿叛，指挥过兴御敌，死之。楚王
自出师，命汤和与周德兴、汤醴讨之。师至靖州，筑台
阅兵于州之南，今将台坡是也。擒面儿及其子吴禄，
因设五关，中朝新化、平茶、隆里、黎平等所，黄团等八
驿。

二十四年，嫩草坪各峒苗作乱，左都督杨文同茆成
征之，设立天柱守御千户所。三十年，古州林小厮叛，
楚王、湘王出师。文同韩观、甯忠自沅州伐木开道二
百馀里，扺天柱与贵州都指挥陈暹兵会，犄角并进，
生擒林小厮。设铜鼓卫所。

正统十四年，靖属黄柏等寨苗叛，杀靖州知州苏忞。
上敕保定伯梁瑶充总兵，都督毛福寿充左副总兵，
同参将安顺、李震等克平之。

景泰元年，苗寇会同等处。指挥陈俊战死，苗势益炽。
苏忞以“寇聚而行，民散而守，势必不能当”，乃悉敛散
民聚城中。谍闻，贼众驱人畜来，忞亲率民兵，伏高笕
狭邀之。奸人以情输贼，反为贼所袭，忞遂遇害。至嘉
靖间，靖州守许檖知其贤，建祠于“鹤山书院”祀之。
二年，天柱县远口清水江苗来叛。后军都督同知陈
友领兵据险置伏，擒斩无算。

五年，隆里婆峒苗从石猺山出掠古城乡，陈友复同
参将甄完、靖州知州湛济统兵擒斩无算。

隆庆三年，赖峒苗匿泞溪冲，大肆劫掠。参将周应芝
率款兵突入其穴，执渠魁戮之，立“泞溪堡。”

朱梓万历间任靖州吏目。是时苗猖狂，而傅良、陈文
忠为最剧。梓单骑入其寨，宣布威德，二苗率先输款。
仍条《便宜》十事。士民德之，肖像祀焉。于是始置天柱
县，即以梓知县事。

万历七年，黑眚见，其状类狐，郡人鸣金逐之。

十六年三月，绥宁县、举县火灾，延及文庙，市民多为
烈焰所毙。六月内霪雨不止。

天启元年，天柱龙井流红水，数日始清。

三年，草坪苗海总叛，攻城三日；参将林惟乔、郡守王
希曾杀退，掠乡村而返。

崇祯三年春二月，会同雨雹，状如鹅卵，人物触之尽
死。

四年六月，州大水，城郭田地倾圮，人多淹死。江水逆流，城内大石漂激。七月十七日夜地震。十一月，会同
地震，瓦屋皆摇。

六年九月，天柱大火，平茶所、太平山忽然山崩水涌，
溺死者无数。

十五年二月，天鼓大鸣，地下喊声四起，城闻在乡，乡
闻在城，如是者竟日，天柱地裂。